
Narva Linnavalitsuse Arhitektuuri- ja Linnaplaneerimise Ameti bilansis oleva immateriaalse vara ja lõpetamata ehituse üleandmine 
Narva Linna Arenduse ja Ökonoomika Ameti bilanssi
1. Asjaolud ja menetluse käik
Narva Linnavalitsuse Arhitektuuri- ja Linnaplaneerimise Ameti (edaspidi Arhitektuuri- ja Linnaplaneerimise Amet) poolt oli e-riigihangete keskkonnas läbi viidud ideekonkurss „Lõvid Rootsi terrassil“, mis oli läbiviidud koostöös Narva Linna Arenduse ja Ökonoomika (edaspidi Arenduse ja Ökonoomika Amet) ning Narva Linnavalitsuse Linnavara- Majandusametiga „Narva Kaldapealse promenaadi ehitamine“ projekti raames. Narva Linnavalitsuse 21.02.2011 korralduse nr 159-k ja 23.02.2011 korraldusega nr 160-k tunnistati ideekonkursil laekunud ideekavandid vastavaks ning kinnitati võitjad. Sellega seotud kulud olid kapitaliseeritud ja on kajastatud Arhitektuuri- ja Linnaplaneerimise Ameti bilansis immaterialne põhivarana ja lõpetamata ehitusena summas 2 360,52 eurot.
Seoses sellega, et projekti „Narva Kaldapealse promenaadi ehitamine“ teostab Arenduse ja Ökonoomika Amet ning selle jaoks kavatseb kasutada Arhitektuuri- ja Linnaplaneerimise Ameti bilansis olevat ideekavandit on tarvis üle anda projektiga seotud vara Arhitektuuri- ja Linnaplaneerimise Ameti bilansist Arenduse ja Ökonoomika Ameti bilanssi.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Vastavalt Narva Linnavolikogu 21.06.2005. a määruse nr 20/57 vastu võetud „Linnavara eeskirja“ punktile 24 otsuse linnavara üleandmise kohta üheselt struktuuriüksuselt või valla ametiasutuselt teisele võtab vastu linnavalitsus.

Narva Linnavalitsuse 08.03.2006. a määrusega nr 257 kinnitatud Narva linna raamatupidamise sise-eeskirja § 10 lõike 1 kohaselt kajastatakse vara selle LRK (linna raamatupidamiskohustuslane) bilansis, kes omab antud vara üle valitsevat mõju (st kontrollib antud vara kasutamist) ja kannab põhilisi antud vara kasutamisega seotud riske.
3. Otsus

3.1. Narva Linnavalitsuse Arhitektuuri- ja Linnaplaneerimise Ametil anda üle ja Narva Linna Arenduse ja Ökonoomika Ametil võtta vastu oma bilanssi jargmine vara:
3.1.1. Riigihanke Lõvid Rootsi terassil ideekonkursi tööde kogumik, inventari number 1562/005 (immateriaalne põhivara):
    - II. preemia ideekavand (Soetamise kuupäev 31.03.2011, soetusmaksumus 1917,00 eurot, arvestatud kulu 1917,00 eurot, jääkmaksumus seisuga 31.05.2014. a 0,00 eurot);
3.1.2.  Riigihanke Lõvid Rootsi terassil (lõpetamata ehitus): 
    - II. preemia ideekavand (Soetamise kuupäev 31.03.2011, soetusmaksumus 443,52 eurot, arvestatud kulu 0,00 eurot, jääkmaksumus seisuga 31.05.2014. a on 443,52 eurot).
4. Rakendussätted

4.1. Narva Linnakantseleil teha korraldus teatavaks Narva Linnavalitsuse Arhitektuuri- ja Linnaplaneerimise Ametile ning Narva Linna Arenduse ja Ökonoomika Ametile.
4.2. Korraldus jõustub seaduses sätestatud korras.

4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul selle teatavakstegemisest arvates.

